**Õppekava nimetus:** Esmaabiandja täiendkoolitus

**Õppekava rühm:** Töötervishoid ja -kaitse

**Õppekava Koostamise alus:** Täiskasvanute koolituse seadus. Tervise- ja tööministri määrus nr 50 (22.11.2018) „Töökeskkonnavoliniku, töökeskkonnanõukogu liikme ja esmaabiandja koolituse ja täienduskoolituse kord täienduskoolitusasutuses“

**Õppekava eesmärk:** Värskendada õppija esmaabialaseid oskusi ja teadmisi.

**Õppekava õpiväljundid:**

* teab, kuidas hinnata õnnetusjuhtumit
* teab, kuidas tegutseda ohutult kriisisituatsioonis
* oskab hinnata abivajaja seisundit
* oskab osutada asjakohast esmaabi ja kutsuda abi

**Koolituse sihtgrupp:** Inimesed, kes on määratud esmaabi eest vastutavaks isikuks ettevõttes ning kellel on viimasest esmaabiandja koolitusest või sellega samaväärsest koolitusest möödas mitte rohkem kui kolm aastat.

**Õppe alustamise tingimused**: Koolituse alustamiseks peab koolitusel osaleja olema läbinud viimase kolme aasta jooksul 16-tunnise esmaabiandja koolituse.

**Õppe maht**: Esmaabiandja koolitus on 6 akadeemilist tundi, millest 4 akadeemilist tundi on auditoorne õppetöö ja 2 akadeemilist tundi on praktiline õppetöö.

**Õppekeskkond**: Õpe toimub koolitusruumis, kus olemas esitlusvahendid ning võimalik läbi viia rühmatöid ja praktilisi harjutusi. Kursuse teoreetilist osa on võimalik läbida ka veebi teel..

**Õppevahendid**: Koolitaja tagab õppijatele kõik vajalikud õppevahendid ja õppematerjalid (digitaalselt või paberkandjal vastavalt õppija soovile).

**Õppeprotsessi kirjeldus**

**Õppe sisu:**

* + õnnetusolukorra hindamine, õnnetusolukorras tegutsemine (sealhulgas paanikaga toimetulek) ja hädaabi kutsumine, kannatanu seisundi hindamine (sealhulgas kannatanu asendi muutmisega seotud ohud), esmaabi olemus ja üldpõhimõtted, väli tingimustes abiandmise iseärasused, edasise tervisekahju ennetamine;
  + eluohtlikud seisundid, nende äratundmine ja hädavajalikud tegevused (sealhulgas infarkti, insuldi ja kopsuvigastuse korral);
  + esmaabi teadvusetuse korral – vabade hingamisteede tagamine, hapnikupuudusest põhjustatud ajukahjustuse ennetamine, võõrkeha eemaldamine hingamisteedest, elustamine (sealhulgas elustamisaparaadi AED kasutamine);
  + esmaabi vigastuste korral – keha pindmised ja sügavad vigastused, sisemised ja välised verejooksud, verejooksu peatamise võtted, haavade sidumise võtted ja reeglid, luumurdudega kaasnevad ohud, lahastamise reeglid ja lahastamisega seotud ohud, liigesetraumad (sealhulgas nihestused ja nikastused), erinevate kehaosade põrutused ja muljumised, silmakahjustused;
  + esmaabi uppumise, mürgistuse, söövituse, põletuse, külmakahjustuse ja elektrilöögi korral;
  + meditsiinilise šoki olemus ja šokiseisundis kannatanu abistamine;
  + esmaabi äkkhaigestumise (näiteks epilepsiahoog, dieteetiline kooma, anafülaktiline šokk, minestus, astmahoog, kõhuvalu) korral;
  + esmaabivahendite valik ja kasutamine töökohal.

**Õppemeetodid**: Koolituse teoreetilises osas kasutatakse loenguõpet, rühmatööd, õppevideoid, näitlikustamist. Praktilises osas praktilist harjutamist.

**Hindamine ehk õppe lõpetamise tingimused:** Koolituse lõpetamise tingimuseks on 100% osalemine. Sooritada tuleb kirjalik test, mis tuleb läbida vähemalt 70% ulatuses.

**Hindamismeetod**: Valikvastustega 10 küsimusega test.

**Hindamiskriteeriumid**: Õppija on saanud testi ja praktiliste harjutuste kohta tagasiside koolitajalt.

**Väljastatavad dokumendid**: Õpiväljundid omandanud ja hindamise läbinud õppijale väljastatakse esmaabiandja tunnistus elektrooniliselt või paberkandjal.

**Koolitaja kvalifikatsioon**: Tervishoiutöötajate riiklikus registris registreeritud tervishoiutöötaja, kes on läbinud esmaabiõpetaja koolituse ning omab sellekohast tunnistust.